Трябва да има възможност хората да си изберат храната, изработена и от българските производители. Това заяви в студиото на Сутрешния блок на БНТ министърът на земеделието и храните Десислава Танева.

Десислава Танева: Министерството на земеделието и храните предлага във всеки от обектите на търговските вериги с представителства в цялата страна да имат достъп местните производители.

Тя даде пример със Сливен, където има оранжерия на 5 км. от града, а в търговската мрежа в града няма тяхна продукция. Ние нямаме никакви предложения за регулация на тези търговски вериги. Настояваме за пряк достъп на местните производители, каза Танева.

По думите ѝ всички местни и фермерски пазари трябва да работят, при строго спазване на противоепидемиологичните мерки.

Осигурили сме възможност за нисколихвено кредитиране в сектор Плодове и зеленчуци, каза Танева и допълни, че местните и малки търговски вериги са откликнали на призива за осигуряване на достъп, като е предложено подпомагане за предлагането на български домати и краставици, допълни Танева.